Κουνέλι λαγωτό
Μια παραδοσιακή συνταγή της Κεφαλονιάς για κρέας κοκκινιστό. Το φτιάχνουν συνήθως με λαγό ή κουνέλι και σερβίρεται ιδανικά με τηγανητές πατάτες. 
1 ολόκληρο κουνέλι, κομμένο σε 8 μερίδες, λίγο ξίδι, 1 ποτήρι λευκό κρασί, 8 σκελίδες σκόρδο, ψιλοκομμένες, 2 κουτ. σούπας πελτές ντομάτας, 3 φρέσκες ντομάτες, τριμμένες στον τρίφτη, 200 ml ελαιόλαδο , λίγο αλεύρι για τα κομμάτια του κουνελιού, 1/4 ματσάκι μαϊντανού, χυμός από ένα λεμόνι, αλάτι, πιπέρι
Αποβραδίς πλένουμε το κουνέλι με το ξίδι και το αφήνουμε στο ψυγείο μέχρι να το μαγειρέψουμε την επόμενη μέρα.Αλευρώνουμε ελαφρώς τις μερίδες του κουνελιού και το τηγανίζουμε με τη μισή ποσότητα ελαιολάδου μέχρι να ροδίσει. Πετάμε το ελαιόλαδο και προσθέτουμε καινούργιο (το υπόλοιπο μισό δηλαδή) στο ίδιο σκεύος μαζί με τα ψιλοκομμένα σκόρδα, τον πελτέ και το κουνέλι.Όταν μαγειρευτεί ο πελτές, σβήνουμε με το κρασί και μόλις εξατμιστεί το αλκοόλ -μετά από 1-2 λεπτά-, προσθέτουμε τις τριμμένες ντομάτες, αλάτι, πιπέρι και αφήνουμε το φαγητό να σιγομαγειρευτεί για 45 λεπτά περίπου. Το ελέγχουμε 2-3 φορές και αν χρειαστεί προσθέτουμε λίγο νερό.Λίγο πριν τελειώσει το φαγητό και μαλακώσει το κουνέλι, προσθέτουμε τον μαϊντανό και στο τέλος, με σβηστή τη φωτιά, ρίχνουμε τον χυμό από το λεμόνι και ανακατεύουμε.Συνοδεύουμε κατά το συνήθειο με πατάτες τηγανητές.
Κουνέλι,Κρέας,Μαϊντανός,Ντομάτα,Πατάτες